CELEX: 62007CO0386
Language: hu
Date: 2008-05-05 00:00:00
Title: A Bíróság (hetedik tanács) 2008. május 5-i végzése.#Hospital Consulting Srl és társai kontra Esaote SpA és társai.#Előzetes döntéshozatal iránti kérelem: Consiglio di Stato - Olaszország.#Eljárási szabályzat - A 92. cikk 1. §-a és a 104. cikk 3. §-a - Közösségi versenyszabályok - Az ügyvédi tiszteletdíjak mértékének nemzeti szabályozása - A tiszteletdíjak minimumának rögzítése - Részleges elfogadhatatlanság - Olyan kérdések, amelyekre a válasz a Bíróság ítélkezési gyakorlatából levezethető.#C-386/07. sz. ügy.

A Bíróság (hetedik tanács) 2008. május 5‑i végzése – Hospital Consulting és társai kontra Esaote és társai
      (C‑386/07. ügy)
      „Eljárási szabályzat – A 92. cikk 1. §‑a és a 104. cikk 3. §‑a – Közösségi versenyszabályok – Az ügyvédi tiszteletdíjak mértékének nemzeti szabályozása – A tiszteletdíjak minimumának rögzítése – Részleges elfogadhatatlanság – Olyan kérdések, amelyekre a válasz a Bíróság ítélkezési gyakorlatából levezethető”
      1.                     Verseny – Közösségi szabályok – A tagállamok kötelezettségei – Már létező megállapodásokat megerősítő szabályozás – Fogalom
            (EK 10., EK 81. és EK 82. cikk) (vö. 18–27. pont és a rendelkező rész 1. pontja)
      2.                     Előzetes döntéshozatalra előterjesztett kérdések – Elfogadhatóság – A ténybeli és szabályozási háttér kellő részletességgel
            történő ismertetése nélkül feltett kérdések – Hasznos választ kizáró szövegösszefüggésben feltett kérdések – Nyilvánvaló elfogadhatatlanság(EK 234. cikk)
            (vö. 29–35. pont és a rendelkező rész 2. pontja)
      Tárgy
      
         
               Előzetes döntéshozatal iránti kérelem – Consiglio di Stato – Az EK 10. cikk és az EK 81. cikk (1) bekezdése, valamint az ügyvédi
                  hivatásnak a képesítés megszerzése országától eltérő tagállamokban történő folyamatos gyakorlásának elősegítéséről szóló,
                  1998. február 16‑i 98/5/EK európai parlamenti és tanácsi irányelv (HL L 77., 36. o.; magyar nyelvű különkiadás 6. fejezet
                  3. kötet 83. o.) értelmezése – Az ügyvédi szolgáltatások kötelező és miniszteri jóváhagyáshoz kötött díjszabásának nemzeti
                  szakmai szervezet által történő rögzítése – Nemzeti szabályozás, amely a bírák számára megtiltja, hogy a költségekről történő
                  rendelkezéseikben eltérjenek a rögzített minimális tiszteletdíjtól.
               
            Rendelkező rész
      
         
                  1)
               
               
                  
               
               
                  	Nem ellentétes az EK 10. cikkel és az EK 81. cikkel az olyan nemzeti szabályozás, amely főszabály szerint megtiltja az ügyvédek
                     olyan szakmai szervezete, mint a Consiglio Nazionale Forense által kidolgozott tervezet alapján miniszteri rendelettel jóváhagyott
                     minimális tiszteletdíjaktól történő eltérést, amely szabályozás azt is megtiltja a bíróság számára, hogy a pervesztes fél
                     által a másik fél javára megtérítendő költségek megállapítása során eltérjen a szóban forgó minimális tiszteletdíjaktól.
                  
               
            
         
                  2)
               
               
                  
               
               
                  	A Consiglio di Stato által a 2006. január 13‑i határozatában előterjesztett harmadik kérdés nyilvánvalóan elfogadhatatlan.